  ИА «Удмуртия» Удмуртиысь йӧскалык лыдӟетъюртэз выльдонъя ӵектос бордын тыршись «Удмуртгражданпроект» институт юртлэн вылтусэныз но пуштросэныз тодматӥз. Йӧскалык лыдӟетъюртлэн 100 ар тырмонэзлы сӥзем ужрадэ со «Вуоно вакытлэн лыдӟетъюртэз» стенд дасяз. Кызьы шуиз ивортодэтъя «Удмуртия» агентстволы «Удмуртгражданпроектысь» архитектор Екатерина Григолия, лыдӟиськонниез выльдонъя ӵектослэн одӥгез валтӥсь ужпумез книгохранилищеез бадӟыматон луиз. Туала юртлэн пырон азез но лыдӟиськон залэз озьы ик кылёз, нош берысьтыз люкетсэ, кытын али книга возён интыяськемын, сэрттозы но со интые выль, куинь поллы бадӟымгес юрт пуктозы. Отын одӥг но ӝыны миллион экземпляр тэрымон выль книгохранилищеос интыяськозы. Али отын инты уг тырмы ни. Со 500 сюрслы чакламын, нош али отын 800 сюрс экземпляр ни Екатерина Григолия, «Удмуртгражданпроектысь» архитекторСо сяна, выльдэм лыдӟиськонниын дуно но шер пумиськылӥсь ужкагазъёсын ужанлы инты висъялозы. Конференц-залын пӧртэм ужрадъёс ортчытъяны луоз. Крезьгуро литератураез кылзыны луонлык нотно-музыкальной залын кылдоз. Луоз литературной гостиной, отын но пӧртэм ужрадъёс, семинаръёс ортчытыны луоз, сыӵе лыдӟиськонъя нимаз пичи зал. Собере пиналъёслы шудон комната кылдоз. Мобильной офис — со туала ӧр, со сыӵе ужан интыос, коворк кадь медъяны луэ. Отын кенешон зал но кӧня ке ужан интыос Екатерина Григолия, «Удмуртгражданпроектысь» архитекторАрхитекторлэн кылъёсызъя, выльдэм лыдзӥськон залын книгаосты эркын басьтон понна галерея луоз, нимысьтыз инты йӧскалык но шаертодон литературая центрлы висъяськоз, нош лыдӟиськон зал кӧня ке зоналы люкиськоз. «VIP-зона, кытын луоз гань-гань диванъёсы интыяськыса ладӟиськыны. Луоз дышем сямен инты — пукон но лампаен ӝӧк, азьло кадь. Озьы ик туала дырлы тупамон — компьютер пыр архивъёсы пырыны но ужкагазъёсты шедьтыны луонлыкен инты», — ивортӥз Екатерина Григолия. Ватсалом, лыдӟетъюртлэсь али вылтуссэ лыдэ басьтыса, выльдэмезлэн но пушказ классика стилез чаклалозы. Туала луозы, кылсярысь, материалъёс, светильникъёс но текстиль. Тодэ вайытом, туэ тулыспалэ Йӧскалык лыдӟетъюртэз тупатонъя ӵектос Казаньысь эскеронэз ортчиз. Та дыре ужкагазъёс Москвае коньдон висъян понна келямын. 2017-тӥ арын гудырикошконэ соку Удмуртилэн тӧроезлэсь ужзэ огдырлы быдэсъясь Александр Бречалов ужъюртэз 2020-тӥ арын элькунлэн кунлыкезлы 100 ар тырмонлы выльдыны быгатозы шуыса вераз. Элькунысь лулчеберетъя но туризмъя министрлэн Владимир Соловьёвлэн кылъёсызъя, кык арня талэсь азьвыл лыдӟетъюртэз тупатон понна дурбасьтыны куронэн Удмуртилэн тӧроеныз юнматэм гожтэтэз Кун Думае келязы. Тегъёс: Ижкар Удмуртия лэсьтськон лыдетъюрт Йӧскалыклыдӟетъюрт  